
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1430 

17 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής με αμοιβή εργασίας σαράντα 


εννέα (49) μονίμων υπαλλήλων του Οργανισμού 
Αντισεισμικού Σχεδιασμού Προστασίας (ΟΑΣΠ) για 

το Β' εξάμηνο του 2004. 1 

Επιχορήγηση ξενοδοχειακής επιχ/σης για τη διατήρη¬ 
ση θέσεων εργασίας. 2 

Έγκριση οικονομικής ενίσχυσης της Πανελλήνιας 
Ομοσπονδίας Προσωπικού Οργανισμών Τοπικής 

Αυτοδιοίκησης (Π.Ο.Π.-Ο.ΤΑ). 3 

Καθορισμός αριθμού θέσεων για το Δήμο Χίου, που 
πληρούνται από άτομα που προστατεύονται από το 

Ν. 2643/1998 και κατανομή των θέσεων αυτών. 4 

Επιχορήγηση ξενοδοχειακών επιχ/σεων για τη διατή¬ 
ρηση θέσεων εργασίας. 5 

Σύσταση - Συγκρότηση ΙΑ' Κοινού Υπηρεσιακού Συμ¬ 
βουλίου υπαλλήλων Ν.Π.Δ.Δ. αρμοδιότητας του 
Υπουργείου Υγείας και Κοινωνικής Αλληλεγγύης, 

με έδρα το Εθνικό Ίδρυμα Κωφών. 6 

Έγκριση ωρών υπερωριακής απασχόλησης υπαλ¬ 
λήλων του Οδοντιατρικού Συλλόγου Θεσσαλονί¬ 
κης για το β' εξάμηνο του 2004. 7 

Έγκριση ωρών υπερωριακής απασχόλησης υπαλ¬ 
λήλων Συντονιστικού Οργάνου Τομέα Υγείας 
(Σ.Ο.Τ.Υ.). 8 


Τροποποίηση της ΔΥ15/ΓΠ 113835/7.1.2003 (ΦΕΚ 20/ 
16.1.2003 τ.Β') απόφασης, περί σύστασης Ειδικών 
Υγειονομικών Επιτροπών Αθήνας και σε ό,τι αφορά 
την Ειδική Υγειονομική Επιτροπή Νευροψυχικών 


Νόσων Αθήνας. 9 

Καθορισμός αριθμού και κριτηρίων επιλογής των με- 
τεκπαιδευομένων στα Τμήματα Μετεκπαίδευσης 
μισθωτώντου Ο.Τ.Ε.Κ. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 89/2004 απόφαση του Νο¬ 
μαρχιακού Συμβουλίου Χίου που δημοσιεύθηκε 
στην Εφημερίδα της Κυβερνήσεως (ΦΕΚ 1304/ 
26.8.2004). 11 


ΑΠΟΦΑΣΕΙΣ 


Αριθ. Δ16γ/770/13/362/Γ' (1) 

Έγκριση υπερωριακής με αμοιβή εργασίας σαράντα εν¬ 
νέα (49) μονίμων υπαλλήλων του Οργανισμού Αντισει¬ 
σμικού Σχεδιασμού Προστασίας (ΟΑΣΠ) για το Β' εξά¬ 
μηνο του 2004. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις» (ΦΕΚ 297 Α'). 

2. Τις διατάξεις του Ν. 1349/1983 «Σύσταση ΟΑΣΠ και 
άλλες διατάξεις». 

3. Το αριθμ. οικ. 1093/15.7.2004 έγγραφο του ΟΑΣΠ και 
την αριθμ. 44/6.7.2004 απόφαση του Διοικητικού του Συμ¬ 
βουλίου. 

4. Το γεγονός ότι κρίνεται απαραίτητη η υπερωριακή 
απασχόληση του προσωπικού του ΟΑΣΠ για: 

α) Την άμεση κινητοποίησή του σε περιπτώσεις σει¬ 
σμών, σεισμικών εξάρσεων και προσεισμικών φαινομέ¬ 
νων, για την παρακολούθηση των σεισμικών καταγραφών 
του σεισμολογικού του δικτύου σε 24ωρη βάση. 

β) Τη δημιουργία κλιμακίου επιφυλακής αποτελούμενο 
από 4-6 άτομα καθ’ όλο το 24ωρο εγκατεστημένο στα 
γραφεία του ΟΑΣΠ, προκειμένου 

ι) να καταγράφειτις ενδείξεις 6 σεισμολογικών σταθμών 
του Οργανισμού. 

ιι) να επικοινωνεί με τους 4 σεισμολογικούς φορείς της 
χώρας και να συγκεντρώνει στοιχεία σχετικά με το μέγε¬ 
θος του σεισμού και τις εκτιμήσεις τους για την εξέλιξη 
του φαινομένου. 

ιιι) να επικοινωνεί με τις Αστυνομικές, Δημοτικές, Νο¬ 
μαρχιακές Αρχές και τους υπεύθυνους των ΠΣΕΑτων πε¬ 
ριοχών όπου έγινε αισθητή η σεισμική δόνηση και να συ¬ 
γκεντρώνει στοιχεία. 

ιν) να συντάσσει Δελτίο Σεισμού και να το αποστέλλει 
άμεσα στο ΥΠΕΧΩΔΕ, στο Υπουργείο Εσωτερικών και 
στη Γενική Γραμματεία Πολιτικής Προστασίας. 

γ) Τη φύλαξη των εγκαταστάσεων και τη λήψη σημάτων 
συναγερμού από το τηλεμετρικό δίκτυο του Οργανισμού 
και από το Γεωδυναμικό Ινστιτούτο του Εθνικού Αστερο¬ 
σκοπείου Αθηνών, προκειμένου να τίθεται σε άμεση κινη¬ 
τοποίηση το προσωπικό, σύμφωνα με το ισχύον σχέδιο 
αντιμετώπισης εκτάκτων αναγκών «Ξενοκράτης-Σεισμοί» 
σε περίπτωση σεισμού. 

δ) Την παρακολούθηση και τη διαχείριση μεγάλου αριθ¬ 
μού μελετών και ερευνητικών προγραμμάτων στους το¬ 
μείς του Αντισεισμικού σχεδιασμού και Προστασίας, την 
επικαιροποίηση των σχεδίων έκτακτης ανάγκης και την 
εντατικοποίηση της εκπαίδευσης - ενημέρωσης μαθητών, 
εκπαιδευτικών και στελεχών της Νομαρχιακής Αυτοδιοί¬ 
κησης σε θέματα αντισεισμικής προστασίας. 

ε) Την ενημέρωση Επαγγελματικών Ομάδων στους χώ¬ 
ρους εργασίας τους, στα θέματα χειρισμού σεισμών, γε¬ 
γονότων σε χώρους συγκέντρωσης ατόμων. 

στ) Τη διενέργεια ασκήσεων απεγκλωβισμού θυμάτων 
σε συνεργασία με φορείς όπως την ΕΜΑΚ, ΕΚΑΒ σε ερεί¬ 
πια κτιρίων, όλο το 24ωρο και όλο το έτος. 

5. Το γεγονός ότι με την απόφαση αυτή προκαλείται δα¬ 
πάνη ύψους 32.000,00 €, η οποία θα καλυφθεί από τις πι- 
στώσειςτου καε0261 του προϋπολογισμού του ΟΑΣΠ οι¬ 
κονομικού έτους 2004, όπου υπάρχει εγκεκριμένη ετήσια 
πίστωση ποσού 75.00000 € και δαπάνη ύψους 3.130,00 €, 
η οποία θα καλυφθεί από τις πιστώσεις του ΚΑΕ 0263 του 
ως άνω προϋπολογισμού, όπου υπάρχει εγκεκριμένη ετή¬ 
σια πίστωση ποσού 8.500,00 €. 

6. Την υπ’ αριθμ. 4881/19.5.2004 απόφαση «Ανάθεση 
αρμοδιοτήτων Υπουργού ΠΕΧΩΔΕ στους Υφυπουργούς 
ΠΕΧΩΔΕ» (ΦΕΚ754/τ. Β/19.5.2004), αποφασίζουμε: 

Εγκρίνουμε την υπερωριακή με αμοιβή εργασία για το 
Β' εξάμηνο του 2004 σαράντα εννέα (49) μονίμων υπαλ¬ 
λήλων διαφόρων ειδικοτήτων που υπηρετούν στον Οργα¬ 
νισμό Αντισεισμικού Σχεδιασμού και Προστασίας (ΟΑΣΠ) 
ως ακολούθως: 
α. Υπερωριακή εργασία 

(Δευτέρα έως και Παρασκευή μεταξύ των ωρών 15.00'- 
22 . 00 ') 

6.200 ώρες απασχόλησης για 49 υπαλλήλους, με σύνο¬ 
λο δαπάνης 32.000,00 € (42% της εγγεγραμμένης πίστω¬ 
σης) 

β. Εργασία Κυριακών - εξαιρέσιμων ημερών και νυκτε¬ 
ρινών ωρών προς συμπλήρωση της υποχρεωτικής εβδο¬ 
μαδιαίας: 

Νυκτερινή εργασία: 

594 ώρες απασχόλησης για 3 υπαλλήλους (2 ΥΕ Φύλα¬ 
κες- Νυκτοφύλακες και 1 ΔΕ Αποθηκάριος με χρέη φύλα¬ 
κα) με σύνολο δαπάνης 1.230,00 €. 
γ. Εργασία Κυριακών - Εξαιρέσιμων ημερών 
690 ώρες απασχόλησης για 3 υπαλλήλους (2 ΥΕ Φύλα¬ 
κες -νυχτοφύλακες και 1 ΔΕ Αποθηκάριος με χρέη φύλα¬ 
κα) με σύνολο δαπάνης 1.900,00 €. 

Η κατανομή των ανωτέρω ωρών στους προαναφερόμε- 
νους υπαλλήλους θα γίνει με απόφαση του Δ/ντή του 
ΟΑΣΠ στα πλαίσια των διατάξεων του άρθρου 16 του Ν. 
3205/2003. 

Στην εν λόγω απόφαση θα περιγράφεται και το συγκε¬ 
κριμένο αντικείμενο των εργασιών που θαεκτελεστούν. Η 


εκ των προτέρων κατανομή των ωρών κατά μήνα και κατά 
υπάλληλο δεν είναι δυνατή, λόγω της ιδιαιτερότητας του 
αντικειμένου του Οργανισμού. 

Η απόφαση αυτή ισχύει ένα μήνα προ της εκδόσεως της 
και να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου 2004 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 
-♦- 

Αριθ. 31943 (2) 

Επιχορήγηση ξενοδοχειακής επιχ/σης για τη διατήρηση 
θέσεων εργασίας. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα (ΦΕΚ 137/Α'). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του Ν.Δ. 212/1969 «Περί οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258 Α'). 

4. Τις διατάξεις της παρ. 2α του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότηταςτων κρατικών δαπανών». (Α'38). 

5. Τις διατάξεις του άρθρου 8 του Ν. 1545/1985 «Εθνικό 
Σύστημα Προστασίας από την ανεργία και άλλες διατά¬ 
ξεις». 

6. Την υπ’ αριθμ. 31672/4.11.2002 απόφαση του Υπουρ¬ 
γού Εργασίας & Κοιν. Ασφαλίσεων «Όροι και προϋποθέ¬ 
σεις για τη διατήρηση θέσεων εργασίας σε Ξενοδοχειακές 
επιχ/σεις έτους 2002 - 2003» (ΦΕΚ 1449/Β/13.11.2002). 

7. Την υπ’ αριθμ. 1899/20.7.2004 απόφαση του ΔΣτου 
ΟΑΕΔ (αριθμ. συνεδρ.26/20.7.2004) που μας υποβλήθη¬ 
κε με το υπ’ αριθμ. Β 120830/3.8.2004 έγγραφο του. 

8. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του τακτικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του Ν. 
2362/95 (περί δημοσίου λογιστικού), αποφασίζουμε: 

Εγκρίνουμε την επιχορήγηση της ξενοδοχειακής επιχεί¬ 
ρησης ΤΣΑΟΥΣΟΓΛΟΥ Α.Ε. για το ξενοδοχείο «ΟΟΒΡΨ 
ΗΟϋϋΑΥ ΡΑΕΑΟΕ» με το ποσό των δώδεκα χιλιάδων δια- 
κοσίων εβδομήντα δύο € και ογδόντα λεπτών (12.272,80 
€), για τη διατήρηση δέκα τεσσάρων (14) εργαζομένων 
στις θέσεις εργασίας τους από 1.11.2002 μέχρι 28.2.2003. 

Η δαπάνη από την παραπάνω επιχορήγηση θα βαρύνει 
εξ’ ολοκλήρου τον προϋπολογισμό του ΟΑΕΔ έτους 
2003, με αριθμό λογαριασμού 2493Γ για τον οποίο έχει 
προβλεφθεί ποσό ύψους 322.817,00 € για ολόκληρο το 
έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

Αριθ. 50447 (3) 

Έγκριση οικονομικής ενίσχυσης της Πανελλήνιας Ομο¬ 
σπονδίας Προσωπικού Οργανισμών Τοπικής Αυτοδι¬ 
οίκησης (Π.Ο.Π.-Ο.ΤΑ). 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/1985, (ΦΈ.Κ 137/Α), «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 368/1989, (ΦΈ.Κ. 163/Α'), «Ορ¬ 
γανισμός του Υπουργείου Εργασίας» όπως τροποποιή¬ 
θηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού, (ΦΈ.Κ. 513/Β). «Μεταβολή τίτλων Υπουργείων 
και καθορισμός της σειράς τάξης των Υπουργείων». 

4. Τις διατάξεις του Ν. 678/1977, (ΦΈ.Κ. 246/Α'), περίτρο- 
ποποιήσεως και συμπληρώσεως των διατάξεων «περί Ορ¬ 
γανισμού Εργατικής Εστίας και άλλων τινών διατάξεων». 

5. Τις διατάξεις του άρθρου 5 του Ν. 2224/1994, (ΦΈ.Κ. 
112/Α'), «Ρύθμιση θεμάτων εργασίας, συνδικαλιστικών δι¬ 
καιωμάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό νομικών προσώπων και άλλες διατάξεις». 

6. Το με αριθμ. 18250/13.7.2004 έγγραφο του Ο.ΕΈ. με 
το οποίο μας υποβλήθηκε απόσπασμα Πρακτικού της με 
αριθμ. 27/7.7.2004 συνεδρίασης του Διοικητικού του Συμ¬ 
βουλίου. 

7. Την εγγραφή πίστωσης στον Κ.Α.Ε. 2522 Γτου προϋ¬ 
πολογισμού του ΟΈΈ. έτους 2004 για την προκαλούμε- 
νη δαπάνη, άρθρο 27 του Ν. 2081/1992, (ΦΈ.Κ. 154/Α'), 
άρθρο 29Ατου Ν. 1558/1985, (ΦΈ.Κ. 137/Α") και άρθρο 1 
του Ν. 2469/1997, (ΦΈ.Κ. 38/Α"). Η δαπάνη αυτή δεν βα¬ 
ρύνει τον κρατικό προϋπολογισμό, αποφασίζουμε: 

Εγκρίνουμε την οικονομική ενίσχυση των πέντε χιλιά¬ 
δων ευρώ (5.000,00 €) στην Πανελλήνια Ομοσπονδία 
Προσωπικού Οργανισμών Τοπικής Αυτοδιοίκησης 
(Π.Ο.Π.-Ο.ΤΑ), για την κάλυψη δαπανών με σκοπό την 
ανάπτυξη σχέσεων με συνδικαλιστικές Οργανώσεις και 
Διεθνείς Οργανισμούς που προωθούν την πολιτική εργα¬ 
σιακών σχέσεων. 

Η καταβολή του ανωτέρω ποσού θα πραγματοποιηθεί 
μετά την υποβολή των σχετικών παραστατικών στοιχείων 
εξόδων στον ΟΈΈ. 

Η δαπάνη αυτή βαρύνει τον Κ.Α.Ε. 2522 Γ του προϋπο¬ 
λογισμού του ΟΈΈ. έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 200956 (4) 

Καθορισμός αριθμού θέσεων για το Δήμο Χίου, που πλη- 
ρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 


του Ν. 2643/1998 (ΦΕΚ 220/Α728.9.1998), όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/Α76.11.2001) και της παρ. 3 
του άρθρου 48του Ν. 2972/2001 (ΦΕΚ291 /Α'/27.12.2001) 
και της παρ. 1 του άρθρου 11 του Ν. 3051/2002 (ΦΕΚ 
220/Α720.9.2002). 

2. Τις διατάξεις του άρθρου 8 του Ν. 3051/2002. 

3. Το με αριθ. πρωτ. 6240/30.8.2004 έγγραφο του Δή¬ 
μου Χίου για την επικείμενη έκδοση προκήρυξης, πλήρω¬ 
σης είκοσι οκτώ (28) συνολικώς θέσεων εργασίας τακτι¬ 
κών υπαλλήλων, διαφόρων κατηγοριών, κλάδων και ειδι¬ 
κοτήτων, για το Δήμο Χίου. 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Χίου, που πρόκειται να πληρωθούν από 
άτομα που προστατεύονται από τις διατάξεις του Ν. 
2643/1998 σε μία (1). 

Β. Η ανωτέρω θέση δίδεται, στην κατηγορία Άτομα με 
Ειδικές Ανάγκες (Α.Μ.Ε.Α.) (πρώτο εδάφιο περίπτωσης β' 
παραγ. 1, άρθρου 1 Ν. 2643/1998) και θα καλυφθεί από 
άτομο της κατηγορίας Υποχρεωτικής Εκπαίδευσης ΥΕ16 
Οδοκαθαριστών. 

ΝΟΜΟΣ ΦΟΡΕΑΣ ΚΛΑΔΟΣ ΚΑΤΗΓΟΡΙΑ ΘΕΣΕΙΣ 

ΕΙΔΙΚΟΤΗΤΑ ΠΡΟΣΤΑΣΙΑΣ Ν. 2643/1998 

ΧΙΟΥ ΔΗΜΟΣ ΧΙΟΥ ΥΕ16 Α.Μ.ΕΑ 1 

Οδοκαθαριστών 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 31944 (5) 

Επιχορήγηση ξενοδοχειακών επιχ/σεων για τη 
διατήρηση θέσεων εργασίας. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα (ΦΕΚ 137/Α"). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του Ν.Δ. 212/1969 «Περί οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (Α'258). 

4. Τις διατάξεις της παρ. 2α του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών». (Α'38). 

5. Τις διατάξεις του άρθρου 8του Ν. 1545/1985 «Εθνικό 
Σύστημα Προστασίας από την ανεργία και άλλες διατά¬ 
ξεις». 

6. Την υπ’ αριθμ. 33442/12.12.2003 απόφαση του 
Υπουργού Εργασίας & Κοιν. Ασφαλίσεων «Όροι και προ¬ 
ϋποθέσεις για τη διατήρηση θέσεων εργασίας σε Ξενο¬ 
δοχειακές επιχ/σεις έτους 2003-2004». 

7. Την υπ’ αριθμ. 1895/20.7.2004 απόφαση του ΔΣ του 
ΟΑΕΔ (αριθμ. συνεδρ. 26/20.7.2004) που μας υποβλήθη¬ 
κε μετο υπ’ αριθμ. Β120825/3.8.2004 έγγραφό του. 

8. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του Ν. 
2362/1995 (περί δημοσίου λογιστικού), αποφασίζουμε: 

Εγκρίνουμε την επιχορήγηση των παρακάτω αναφερο- 
μένων ξενοδοχειακών επιχειρήσεων, ως εξής: 

1. Ξενοδοχειακή επιχ/ση «ϋΑ3ΚΟΤΕΙ_ Α.Ε.» για το ξενο¬ 
δοχείο «ΘΒΕΤΑ ΡΑΙΑΘΕ», με το ποσό των δώδεκα χιλιά¬ 
δων οκτακόσιων δώδεκα ευρώ και τριάντα οκτώ λεπτών 
(12.812,38 €) για τη διατήρηση 89 εργαζομένων στις θέ¬ 
σεις εργασίας τους από 1.11.2003 έως 31.12.2003. 

2. Ξενοδοχειακή επιχ/ση «ΠΑΝΟΡΜΟ Α.Ξ.Τ.Ε.» για το 
ξενοδοχείο «ΜΑΒΙΝ ΡΑΕΑΟΕ», μετο ποσό των δώδεκα χι¬ 
λιάδων τετρακοσίων δέκα ευ ρώ και τρ ιάντα τεσσάρων λε¬ 
πτών (12.410,34 €) για τη διατήρηση 68 εργαζομένων στις 
θέσεις εργασίας τους από 1.11.2003 έως 31.12.2003. 

3. Ξενοδοχειακή επιχ/ση «Ε.Λ.Τ.Ε.Ξ. ΑΤΕ ΕΛΛΗΝΙΚΗ ΤΕ¬ 
ΧΝΙΚΗ ΞΕΝ/ΚΗ» για το ξενοδοχείο «ΛΕΟΝΙΚΗ», μετο πο¬ 
σό των τριών χιλιάδων επτακοσίων ογδόντα επτά ευρώ 
και εξήντα τεσσάρων λεπτών (3.787,64 €) για τη διατήρη¬ 
ση 16 εργαζομένων στις θέσεις εργασίας τους από 
1.11.03 έως 28.2.2004. 

4. Ξενοδοχειακή επιχ/ση «ΡΕΘΥΜΝΟ ΜΑΡΕΑ.Ε.»γιατο 
ξενοδοχείο «ΡΕΘΥΜΝΟ ΜΑΡΕ» με το ποσό των χιλίων 
εξακοσίων οκτώ € και δέκα έξι λεπτών (1.608,16 €) για τη 
διατήρηση 27 εργαζομένων στις θέσεις εργασίας τους 
από 1.11.2003 έως 30.11.2003. 

5. Ξενοδοχειακή επιχ/ση «ΟΑ3ΚΟΤΕΕ Α.Ε.» για το ξενο¬ 
δοχείο «ΒΙΤΗΥΜΝΑΒ ΕΑΟ Η » με το ποσό των είκοσι τεσσά¬ 
ρων χιλιάδων πεντακοσίων σαράντα πέντε € και εξήντα λε¬ 
πτών (24. 545,60 €) για τη διατήρηση 148 εργαζομένων 
στις θέσεις εργασίας τους από 1.11.2003 έως 31.12.2003. 

6. Ξενοδοχειακή επιχ/ση «ΕΙ_ ΘΒΕΘΟ Α.Ε.» για το ξενο¬ 
δοχείο «ΕΙ_ ΘΒΕΘΟ» με το ποσό των τεσσάρων χιλιάδων 
τετρακοσίων σαράντα τριών € και εξήντα λεπτών 
(4.443,60 €), για τη διατήρηση 35 εργαζομένων στις θέ¬ 
σεις εργασίας τους από 1.11.2003 έως 31.12.2003. 

7. Ξενοδοχειακή επιχ/ση «ΕΛΟΥΝΤΑ Α.Ε.» για το ξενο¬ 
δοχείο «ΡΟΒΤΟ ΕΙΟΥΝΤΑ ΘΕ Ι_ΟΥΧ ΒΕ3ΘΒΤ», μετο πο¬ 
σό των εννέα χιλιάδων είκοσι τεσσάρων € και εβδομήντα 
τεσσάρων λεπτών (9.024,74 €) για τη διατήρηση 40 εργα¬ 
ζομένων στις θέσεις εργασίας τους από 1.11.2003 έως 
28.2.2004. 

Το άθροισμα της δαπάνης από τις παραπάνω εγκρίσεις 
θα φθάσει στο ποσό των εξήντα οκτώ χιλιάδων εξακοσίων 
τριάντα δύο € και σαράντα έξι λεπτών (68.632,46 €) και θα 
βαρύνει εξ’ ολοκλήρου τον προϋπολογισμό του ΟΑΕΔ 
έτους 2004, με αριθμό λογαριασμού 2493Γ για τον οποίο 
έχει προβλεφθεί ποσό ύψους 350.000,00 € για ολόκληρο 
το έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 


Αριθ. ΔΥ1 δ/οικ. 89668 (6) 

Σύσταση - Συγκρότηση ΙΑ' Κοινού Υπηρεσιακού Συμβου¬ 
λίου υπαλλήλων Ν.Π.Δ.Δ. αρμοδιότητας του Υπουρ¬ 
γείου Υγείας και Κοινωνικής Αλληλεγγύης, με έδρα το 
Εθνικό Ίδρυμα Κωφών. 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του Π.Δ. 265/1979 (ΦΕΚ 74/τ.Α'/17.4.1979) «Περί συ- 
στάσεως Ν.Π.Δ.Δ. υπό την επωνυμίαν «Κέντρον Εκπαι- 
δεύσεως και Αποκαταστάσεως Τυφλών» και εγκρίσεως 
του Οργανισμού αυτού...... 

β. Των άρθρων 36 παρ. 1 και 43 του Π.Δ/τος 410/1988 
(ΦΕΚ 191/τ. Α'/1988) και της παρ. Β4του άρθρου 40 του 
Ν. 1884/1990 (ΦΕΚ81/τ.Α'/1990) «Διαρρυθμίσεις στην έμ¬ 
μεση φορολογία και άλλες διατάξεις». 

γ. Του άρθρου 27του Ν. 2081/1992 (ΦΕΚ 154/τ.Α'/1992) 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/τ.Α'/1985) όπως τελικά αντικαταστάθηκε με το 
άρθρο 1 του Ν. 2469/1997 «περιορισμός και βελτίωση της 
αποτελεσματικότητος των κρατικών δαπανών και άλλες 
διατάξεις» (ΦΕΚ38/τ.Α'/1997). 

δ. Του άρθρου 26 του Ν. 2646/1998 (Φ.Ε.Κ.236/τ.Α'/ 
20.10.1998) «Ανάπτυξητου Εθνικού Συστήματος Κοινωνι¬ 
κής Φροντίδας και άλλες διατάξεις». 

ε. Των άρθρων 158 έως και 163 του Ν. 2683/1999 (ΦΕΚ 
19/τ.Α'/9.2.1999) «Κύρωση του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις, όπως αντικαταστάθηκαν 
και συμπληρώθηκαν μεταγενέστερα. 

στ. Του άρθρου 6 του Ν.2839/2000 (ΦΕΚ 196/τ.Α'/ 
12.9.2000) «Ρυθμίσεις θεμάτων του Υπουργείου Εσωτε¬ 
ρικών, Δημ. Διοίκησης και Αποκέντρωσης και άλλες δια¬ 
τάξεις». 

ζ. Της παρ. 2 του άρθρου 1 του Ν. 3106/2003 (ΦΕΚ 
30/τ.Α'/10.2.2003) «Αναδιοργάνωση του Εθνικού Συστή¬ 
ματος Κοινωνικής Φροντίδας και άλλες διατάξεις». 

η. Του άρθρων 9 και 11 παρ. 5 και 7 του Ν. 3260/2004 
(ΦΕΚ. 151/6.8.2004τ.Α') «Ρυθμίσειςτου συστήματος προ¬ 
σλήψεων και θεμάτων δημόσιας διοίκησης». 

2. Τις αποφάσεις μας Δία/οικ. 17309/11.8.1999 (ΦΕΚ 
1651/24.8.1999 τ.Β') και Δία/οικ. 17310/11.8.1999 (ΦΕΚ 
1651/24.8.1999τ.Β') περί Σύστασης - Συγκρότησης Γ Κοι¬ 
νού Υπηρεσιακού Συμβουλίου υπαλλήλων Ν.Π.Δ.Δ., αρ¬ 
μοδιότητας του Υπουργείου Υγείας και Πρόνοιας, με 
έδρα το Εθνικό Ίδρυμα Αποκατάστασης Αναπήρων και 
Σύστασης - Συγκρότησης ΙΑ' Κοινού Υπηρεσιακού Συμ¬ 
βουλίου υπαλλήλων Ν.Π.Δ.Δ., αρμοδιότητας του Υπουρ¬ 
γείου Υγείας και Πρόνοιας, με έδρα το Εθνικό Ίδρυμα Κω¬ 
φών αντίστοιχα. 

3. Την αναγκαιότητα να συμπεριληφθεί στο εν λόγω κοι¬ 
νό υπηρεσιακό συμβούλιο και το προσωπικό του Κέντρου 
Εκπαίδευσης και Αποκατάστασης Τυφλών. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Εθνικού Ιδρύματος Κωφών, ούτε του κρατικού 
προϋπολογισμού, γιατί με την παρούσα σύσταση δεν με¬ 
ταβάλλεται ο αριθμός των μελών του υφιστάμενου Υπη¬ 
ρεσιακού Συμβουλίου παρά μόνον οι αρμοδιότητες του 
και το παρόν θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε ΙΑ' Κοινό Πενταμελές Υπηρεσιακό Συμ¬ 
βούλιο, αρμόδιο για όλο το προσωπικό, που υπάγεται στις 
ανωτέρω διατάξεις των Νομικών Προσώπων Δημοσίου 
Δικαίου (Εθνικό Ίδρυμα Κωφών και Κέντρο Εκπαίδευσης 
και Αποκατάστασης Τυφλών) αρμοδιότητας του Υπουρ¬ 
γείου Υγείας και Κοινωνικής Αλληλεγγύης, με έδρα το 
Εθνικό Ίδρυμα Κωφών. 

Το Υπηρεσιακό Συμβούλιο αποτελείται από: 

α. Τρεις (3) μονίμους υπαλλήλους με βαθμό Α', από αυ¬ 
τούς που υπάγονται στην αρμοδιότητα του ΙΑ' Κοινού Πε¬ 
νταμελούς Υπηρεσιακού Συμβουλίου και υπηρετούν στην 
έδρα του (νομό Αττικής) με τους αναπληρωτές τους. Ένα 
τουλάχιστον από τα τακτικά μέλη του Συμβουλίου και ένα 
από τα αναπληρωματικά θα είναι διαφορετικού φύλου 
από τα λοιπά, εφόσον υπάρχει και έχει τις νόμιμες προϋ¬ 
ποθέσεις. 

β. Δύο (2) αιρετούς εκπροσώπους των εργαζομένων 
που υπάγονται στην αρμοδιότητα του ΙΑ' Κοινού Πεντα¬ 
μελούς Υπηρεσιακού Συμβουλίου με βαθμό Α', με τους 
αναπληρωτές τους. 

2. Τα υπό στοιχείο α'τακτικά μέλη της παραγράφου (1) 
ορίζονται με απόφαση του Υπουργού Υγείας και Κοινωνι¬ 
κής Αλληλεγγύης από υπαλλήλους που πληρούν τις προ¬ 
ϋποθέσεις να επιλεγούν ως προϊστάμενοι διευθύνσεων 
σύμφωνα με τις διατάξεις του άρθρου 11 του Ν. 
3260/2004. 

3. Τα υπό στοιχείο α' αναπληρωματικά μέλη της παρα¬ 
γράφου (1) της παρούσας ορίζονται με απόφαση του 
Υπουργού Υγείας και Κοινωνικής Αλληλεγγύης από υπαλ¬ 
λήλους που έχουν επιλεγεί ως προϊστάμενοι διευθύνσεων. 

4. Ο αριθμός των μελών που θα οριστεί από κάθε 
Ν.Π.Δ.Δ., σύμφωνα μετά ανωτέρω αναφερόμενα, κατα- 
νέμεται ως εξής: 

Από το Εθνικό Ίδρυμα Κωφών τρία (3) μέλη, 

Από το Κέντρο Εκπαίδευσης και Αποκατάστασης Τυ¬ 
φλών δύο (2) μέλη. 

5. Μετην απόφαση ορισμού των μελώντου Κοινού Υπη¬ 
ρεσιακού Συμβουλίου ορίζεται ως Πρόεδρος ένα από τα 
τακτικά μέλη με αναπληρωτή του, επίσης ένα από τα μέ¬ 
λη αυτά. Στην περίπτωση που προεδρεύει ο αναπληρω¬ 
τής του Π ροέδρου θα συμμετέχει ως τακτικό μέλος ο ανα¬ 
πληρωτής του Προεδρεύοντος. 

6. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Γ' με αναπληρωτή του 
υπάλληλο του ιδίου βαθμού που υπηρετούν στα Ν.Π.Δ.Δ. 
και υπάγονται στην αρμοδιότητα του Συμβουλίου. 

7. Η θητεία των μελώντου Υπηρεσιακού Συμβουλίου εί¬ 
ναι διετής. 

8. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων, μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Σε περίπτωση μη ορισμού εκπροσώπων το Υπηρεσιακό 
Συμβούλιο λειτουργεί νόμιμα με τα υπόλοιπα μέλη του. 

9. Με την απόφαση διορισμού των μελών του Υπηρε¬ 
σιακού Συμβουλίου ορίζεται ως εισηγητής χωρίς δικαίω¬ 
μα ψήφου, με απόφαση του Διοικητικού Συμβουλίου κάθε 
Ν.Π.Δ.Δ. ο Προϊστάμενος της Υπηρεσίας Προσωπικού, με 
αναπληρωτή τον νόμιμο αναπληρωτή του. 

Όταντο Συμβούλιο εκδικάζει πειθαρχικά παραπτώματα 
των υπαλλήλων, ως εισηγητής με δικαίωμα ψήφου ορίζε¬ 
ται ένα από τα μέλη του Συμβουλίου. 


10. Μετά την απόφαση διορισμού μελών του εν λόγω 
συμβουλίου, η οποία θα εκδοθεί σύμφωνα με την παρού¬ 
σα απόφαση, στις συνεδριάσεις που θα γίνουν έως τις 
31.12.2004 θα συμμετέχουν για θέματα του κάθε νομικού 
προσώπου, ως αιρετοί εκπρόσωποι των εργαζομένων οι 
ήδη εκλεγμένοι εκπρόσωποι στα υφιστάμενα έως σήμερα 
Γ και ΙΑ' Κοινά Υπηρεσιακά Συμβούλια αντίστοιχα. 

11. Τα υφιστάμενα Γ και ΙΑ'υπηρεσιακά συμβούλια, που 
έχουν συσταθεί με τις Δία/οικ. 17309/11.8.1999 (Φ.Ε.Κ. 
1651/24.8.1999 τεύχος Β') και Δία/οικ. 17310/11.8.1999 
(Φ.Ε.Κ. 1651/24.8.1999τεύχος Β') Υπουργικές αποφάσεις 
με την εφαρμογή της παρούσας απόφασης καταργού- 
νται σε κάθε περίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΥΙΟβ/Γ.Π.44773 (7) 

Έγκριση ωρών υπερωριακής απασχόλησης υπαλλήλων 
του Οδοντιατρικού Συλλόγου Θεσσαλονίκης για το β' 
εξάμηνο του 2004. 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 αρθ,16. 

2. Την ανάγκη υπερωριακής απασχόλησης της μίας και 
μοναδικής υπαλλήλου λόγω έλλειψης προσωπικού μετά 
την συνταξιοδότηση δύο υπαλλήλων και τον αυξανόμενο 
φόρτο εργασίας. 

3. Το γεγονός ότι από την απόφαση αυτή θα προκληθεί 
δαπάνη ύψους χιλίων πεντακοσίων είκοσι ευρώ (1.520) € 
η οποία είναι εγγεγραμμένη στον αντίστοιχο προϋπολογι¬ 
σμό του Οδοντιατρικού Συλλόγου Θεσσαλονίκης και κα¬ 
λύπτεται από τις εισφορές των μελώντου. 

4. Το αρ. 620/Φ52/3.5.2004 έγγραφο του Οδοντιατρι¬ 
κού Συλλόγου Θεσσαλονίκης, αποφασίζουμε: 

Εγκρίνουμε την υπερωριακή απασχόληση ενός (1) 
υπαλλήλου του Οδοντιατρικού Συλλόγου Θεσσαλονίκης 
που απασχολείται στο τμήμα Διοικητικού-Οικονομικού, 
και θα εργασθεί μέχριτριακόσιες ενενήντα έξι (396) ώρες 
περίπου για το Β' εξάμηνο του 2004. 

Η απασχόληση του ανωτέρω υπαλλήλου κρίνεται απο¬ 
λύτως αναγκαία λόγω της έλλειψης προσωπικού και του 
αυξανόμενου όγκου εργασίας. 

Η απασχόληση του παραπάνω υπαλλήλου θα πραγμα¬ 
τοποιείται ως εξής: Από Δευτέρα έως Παρασκευή, από 
17.00-20.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο Πρόεδρος 
του Συλλόγου Μεσθανεύς Κωνσταντίνος. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 

Αριθ. ΔΥΙα/Γ.Π.81896 (8) 

Έγκριση ωρών υπερωριακής απασχόλησης υπαλλήλων 
Συντονιστικού Οργάνου Τομέα Υγείας (Σ.Ο.Τ.Υ.). 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθρο 16. 

2. Το γεγονός ότι, από την απόφαση αυτή θα προκληθεί 
δαπάνη ύψους 3.500,00 € περίπου, σε βάρος του ΚΑΕ 
0511 Φ. 110, που λόγω ανεπάρκειας της εγγεγραμμένης 
πίστωσης θα ενισχυθεί, για την αντιμετώπιση της αναφε- 
ρόμενης δαπάνης, από τον ΚΑΕ 5117Φ.210. 

3. Τις υπηρεσιακές ανάγκες του Συντονιστικού Οργά¬ 
νου Τομέα Υγείας (Σ.Ο.Τ.Υ.) του Υπουργείου Υγείας και 
Κοινωνικής Αλληλεγγύης, κατά το χρονικό διάστημα από 
1.8.2004 έως 31.10.2004, αποφασίζουμε: 

Εγκρίνουμε την υπερωριακή απασχόληση δύο (2) υπαλ¬ 
λήλων που υπηρετούν στο Συντονιστικό Όργανο Τομέα 
Υγείας (Σ.Ο.Τ.Υ.), για το χρονικό διάστημα από 1.8.2004 
έως και 31.10.2004 και θα απασχοληθούν μέχρι εξήντα 
(60) ώρες το μήνα ο καθένας, για υπερωριακή απογευμα¬ 
τινή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία προκειμένου το Σ.Ο.Τ.Υ. να 
αντιμετωπίσει τις ιδιαίτερα αυξημένες υπηρεσιακές ανά¬ 
γκες λόγω: 

Α) Συλλογής στοιχείων από τους εποπτευόμενους φο¬ 
ρείς του ΥΥΚΚΑ -Σύνταξης ημερήσιων αναφορών. 

Β) Διοργάνωσης και υλοποίησης των εκπαιδευτικών 
δραστηριοτήτων του Σ.ΟΤ.Υ. 

Γ) Διοικητικής και γραμματειακής υποστήριξης όλων 
των επιμέρους δράσεων του Σ.Ο.Τ.Υ. 

Δ) Προετοιμασίας των καθημερινών συσκέψεων. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15:00 έως 22:00. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Αναπληρωτής Πρόεδρος του Σ.Ο.Τ.Υ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΔΥ1 δ/83992 (9) 

Τροποποίηση της ΔΥ15/ΓΠ 113835/7.1.2003 (ΦΕΚ 20/ 
16.1.2003 τ.Β') απόφασης, περί σύστασης Ειδικών 
Υγειονομικών Επιτροπών Αθήνας και σε ό,τι αφορά 
την Ειδική Υγειονομική Επιτροπή Νευροψυχικών Νό¬ 
σων Αθήνας. 

Ο ΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 168 του Ν. 2683/1999 (ΦΕΚ 
19/τ.Α'/9.2.1999) «Κύρωση του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων ΝΠΔΔ και άλ¬ 
λες διατάξεις». 


2. Τις διατάξεις των άρθρων 13-15 του Ν. 2690/1999 
(ΦΕΚ 45/τ.Α'/9.3.1999) «Κύρωση του Κώδικα Διοικητικής 
Διαδικασίας και άλλες διατάξεις». 

3. Την ΔΥΙδ/ΓΠ 113835/7.1.2003 (ΦΕΚ 20/16.1.2003 
τ.Β') απόφαση, όπως τροποποιήθηκε μεταγενέστερα. 

4. Το υπ’ αριθμ. Πρωτ. 11775/24.8.2004 έγγραφο του 
Πανεπιστημίου Αθηνών, αποφασίζουμε: 

1. Τροποποιούμε την ανωτέρω (3) σχετική απόφαση 
μας, αναφορικά με την σύνθεση της Ειδικής Υγειονομικής 
Επιτροπής Νευροψυχικών Νόσων Αθήνας και διορίζουμε 
τακτικό μέλος τον Κων/νο Σολδάτο Καθηγητή Ψυχιατρι¬ 
κής της Ιατρικής Σχολής σε αντικατάσταση του Τζέμου 
Ιωάννη που συνταξιοδοτήθηκε. 

2. Πρόεδρο της Επιτροπής ορίζουμε τον Κων/νο Σολ¬ 
δάτο. 

3. Κατά τα λοιπά ισχύει η ανωτέρω ΔΥ1 δ/113835/ 
7.1.2003 απόφασή μας όπως τροποποιήθηκε μεταγενέ¬ 
στερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 5144 (10) 

Καθορισμός αριθμού και κριτηρίων επιλογής των μετεκ- 
παιδευομένων στα Τμήματα Μετεκπαίδευσης μισθω¬ 
τών του Ο.Τ.Ε.Κ. 

Ο ΥΦΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη : 

1. Τις διατάξεις της παρ. 13 του άρθρου 23 του Ν. 
3105/2003 (ΦΕΚ 29/Α/2003) «Τουριστική Εκπαίδευση και 
Κατάρτιση, ρυθμίσεις για τον Τουρισμό και άλλες διατά¬ 
ξεις». 

2. Τις διατάξεις του άρθρου Μπαρ. 1 του Ν.1077/1980 
(ΦΕΚ 225/2.10.1980) όπως τροποποιήθηκε με την παρ. 7 
εδ. Ε'του άρθρου 25του Ν. 3105/2003. 

3. Τις διατάξεις της υπ’ αριθ. 6057/289/12.7.1985 (ΦΕΚ 
447/Β/1985) «Καθορισμός Ειδικοτήτωντων Μετεκπαιδευ- 
ομένων στα Τμήματα Μετεκπαίδευσης του ΟΤΕΚ». 

4. Τις διατάξεις της παρ. 7 Βτου άρθρου 4 της υπ’ αριθ. 
4033/21.7.01 (ΦΕΚ 1086/Β/2001) Κ.Υ.Α. «Ενέργειες 
Επαγγ/κής Κατάρτισης συγχρηματοδοτούμενων από 
ΕΚΤ». 

8. Το Π.Δ 122/2004 «Ανασύσταση του Υπουργείου Του¬ 
ρισμού» (ΦΕΚ85/Α/2004). 

9. Το Π.Δ. 123/2004 «Διορισμός Υπουργού, Αναπληρω¬ 
τή Υπουργού και Υφυπουργών» (ΦΕΚ86/Α/2001). 

10. Την υπ’ αριθ. 1153/20.4.2004 Κοινής Απόφασης του 
Πρωθυπουργού και του Υπουργού Ανάπτυξης «Ανάθε¬ 
σης αρμοδιοτήτων στον Υφ/γό Τουρισμού Αναστάσιο 
Λιάσκο» (ΦΕΚ591/Β/21.4.2004). 

11. Την υπ’ αριθ. 2955/28.5.2004 Κοινή Απόφαση του 
Πρωθυπουργού και του Υπουργού Τουρισμού «Διορι¬ 
σμός Βασιλείου Ριζά στην θέση του Ειδικού Γραμματέα 
Τουρισμού» (ΦΕΚ 157/Γ/4.6.2004). 

12. Την υπ’ αριθ. 196 απόφαση που λήφθηκε στην 22η 
Συνεδρίαση του Δ.Σ. του Ο.Τ.Ε.Κ., αποφασίζουμε: 

1. Καθορίζουμε τον ανώτατο αριθμό των ατόμων που θα 
επιλεγούν από τους υποψηφίους για φοίτηση στα τμήμα- 

τα μετεκπαίδευσης του Ο.Τ.Ε.Κ., στα 25 άτομα και ο κα¬ 
τώτερος στα 16 άτομα ανά Τμήμα. 

2. Καθορίζουμε τον τρόπο, τις προϋποθέσεις και τα κρι¬ 
τήρια επιλογής των Μετεκπαιδευόμενων με βάση τα 
υπάρχοντα κριτήρια , ως εξής: 

• Ηλικία 

α) Άνω των 55 ετών - «Εκτός Διαδικασίας», 
β) Από 55 ετών μέχρι και 45 ετών - 40 Μονάδες, 
γ) Από 45 ετών μέχρι και 35 ετών - 35 Μονάδες, 
δ) Μέχρι 35 ετών - 30 Μονάδες. 

• Προϋπηρεσία 

α) 12ετία και άνω και πρόσκαιρη ανεργία - 30 Μονάδες, 
β) Από 3ετή μέχρι 12ετή - 25 Μονάδες, 
γ) Αν πληροί τις βασικές προϋποθέσεις εισαγωγής 
(τριετία) - 20 Μονάδες. 

• Τίτλος Σπουδών 

α) Απόφοιτοι Λυκείου ή άλλου Ισότιμου Σχολείου - 30 
Μονάδες. 

β) Απόφοιτοι υποχρεωτικής Εκπαίδευσης (έως 1980 - 
απόφοιτοι Δημοτικού Σχολείου, 1980 απόφοιτοι Δημοτι¬ 
κού Σχολείου, 1980 και μετέπειτα -απόφοιτοι Γ Γυμνασί- 
ου) - 25 Μονάδες. 

3. Σε περίπτωση ισοβαθμίας, θα γίνεται κλήρωση από 
την οριζόμενη επιτροπή επιλογής του Ν. 1077/1980, ώστε 


ο τελικός αριθμός των εκπαιδευομένων να μην υπερβαίνει 
τον ανώτατο αριθμό των 25 ατόμων ανά Τμήμα. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2004 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

{11) 

Στην 89/2004 απόφαση του Νομαρχιακού Συμβουλίου 
Χίου που δημοσιεύθηκε στο ΦΕΚ 1304/26.8.2004/τ.Β', 
που αφορά «Έγκριση τροποποίησης του Οργανισμού 
Οργάνωσης και Λειτουργίας της Ν.Α. Χίου, με βάση την 
μελέτη που εκπονήθηκε από την ΕΝΑ ΧΙΟΥ Α.Ε.», γίνεται 
η εξής διόρθωση στην χρονολογία της απόφασης. 

Από το εσφαλμένο «89/22.6.2003» στο ορθό «89/ 
22.6.2004». 

(Από τη Νομαρχιακή Αυτοδιοίκηση Χίου) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βί.9 γ - θ-ιτιείΙ: \λ/θ5ιτιη51θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟπτ και μέχρι 100 σελίδες σε 5 θυτο προσαυξανόμενη 


κατά 1 θιιγο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οΟ-γοπί διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊπΙθγπθΙ : Κι(Ιρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιηβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































